**3.4 HER DINASYDDIAETH FYD-EANG**

|  |
| --- |
| **Diben** |
| Diben yr Her Dinasyddiaeth Fyd-eang yw meithrin sgiliau dysgwyr, tra’n darparu cyfleoedd iddyn nhw ddeall materion byd-eang ac ymateb yn briodol iddyn nhw. Fel rhan o’r Her Dinasyddiaeth Fyd-eang, bydd y dysgwyr yn meithrin sgiliau penodol ym maes **Meddwl yn Feirniadol a Datrys Problemau** a **Chreadigedd ac Arloesi** ac yn eu defnyddio mewn modd priodol. |
| **Cyflwyniad**  Beth yw dinesydd byd-eang?  Pa sgiliau y bydd y dysgwyr yn gallu eu meithrin a’u defnyddio?  Beth yn union yw’r Her hon?  Mae dinasyddion byd-eang yn ymwybodol o’u hawliau a’u cyfrifoldebau fel dinasyddion Cymru a’r byd ehangach. Mae ganddynt ddiddordeb mewn materion byd-eang, brwdfrydedd amdanynt a dealltwriaeth ohonynt. Mae dinesydd byd-eang yn parchu ac yn gwerthfawrogi cydraddoldeb, amrywiaeth, goddefgarwch a chynaliadwyedd.  Gall yr Her Dinasyddiaeth Fyd-eang gyfrannu at feithrin y sgiliau, y priodoleddau a’r wybodaeth a fydd yn creu dinasyddion byd-eang, gyda dealltwriaeth o’r byd ac o’r rhan y mae Cymru yn ei chwarae o fewn y byd hwnnw. Ynghyd â’r wybodaeth a’r gwerthoedd a gânt drwy ddysgu am faterion byd-eang, bydd y dysgwyr yn meithrin sgiliau a fydd yn rhoi’r gallu a’r hyder iddyn nhw fod yn rhagweithiol wrth wneud gwahaniaeth cadarnhaol yn y byd. Drwy ymchwilio, dadlau a thrafod, bydd y dysgwyr yn ystyried amrywiaeth o ffeithiau, ffactorau, barn a safbwyntiau gwahanol am faterion byd-eang. Caiff y dysgwyr y cyfle i ddysgu am broblemau a materion y byd, i feddwl yn feirniadol amdanynt a sut y gellid eu datrys.  Bydd yr Her Dinasyddiaeth Fyd-eang yn rhoi’r cyfle i’r dysgwyr feithrin gwybodaeth a dealltwriaeth o fater byd-eang a ddewisir o blith un o’r pynciau canlynol:   * Amrywiaeth ddiwylliannol * Masnach Deg * Egni yn y dyfodol * Anghydraddoldeb * Byw mewn modd cynaliadwy * Argyfyngau naturiol a dynol * Maeth * Tlodi   Gan ddefnyddio ffynonellau ac adnoddau priodol, bydd y dysgwyr yn ystyried effaith ffactorau perthnasol gan gynnwys ffactorau gwleidyddol, economaidd, cymdeithasol, technolegol, cyfreithiol, amgylcheddol (PESTLE) mewn perthynas â’r materion byd-eang a ddewiswyd.  Mae’r Her Dinasyddiaeth Fyd-eang yn ei gwneud yn ofynnol i’r dysgwyr ymateb i fater byd-eang drwy godi ymwybyddiaeth o’r mater i gynulleidfa benodol mewn modd creadigol ac arloesol. |
| **Canllawiau Cyflwyno**  Ar y lefel hon, dylai dysgwyr dreulio tua **25 awr** ar yr her gydag amser priodol yn cael ei dreulio’n meithrin y sgiliau, y wybodaeth a’r ddealltwriaeth ategol berthnasol gan gynnwys ffactorau gwleidyddol, economaidd, cymdeithasol, technolegol, cyfreithiol, amgylcheddol (PESTLE). Dyrennir o leiaf **deg awr** i gynhyrchu’r dystiolaeth sydd ei hangen i asesu’r Her. At ddiben yr Her hon, bydd ffocws penodol ar addysgu, dysgu ac asesu **Meddwl yn Feirniadol a Datrys Problemau** a **Chreadigedd ac Arloesi**.  Er y caiff un o’r materion byd-eang ei ddewis fel ffocws ar gyfer yr Her a’r gwaith asesu, er mwyn paratoi, awgrymir y dylid ystyried a defnyddio nifer o’r materion i feithrin y sgiliau angenrheidiol. Dylid rhoi cyfleoedd i’r dysgwyr drin a thrafod materion byd-eang ac i fanteisio ar gymorth sefydliad allanol perthnasol e.e. adnoddau, ymweliadau addysgol, siaradwyr gwadd.  Mae Briffiau Her cymeradwyedig yn y Gronfa Heriau yn [www.bagloriaethcymru.org.uk](http://www.bagloriaethcymru.org.uk)  **Enghreifftiau o ddulliau codi ymwybyddiaeth**  Efallai y bydd y dysgwyr am ddefnyddio un o’r dulliau canlynol neu ddewis dull arall i godi ymwybyddiaeth o’r mater byd-eang maent yn ei ddewis.   * Ymgyrch * Poster * Cerdd neu gân * Cyflwyniad * Taflen * Blog * Gwefan |
| **Tystiolaeth i’w Hasesu**  Rhaid i bob dysgwr ddarparu tystiolaeth ategol o **Safbwynt Personol** a gweithgaredd **Codi Ymwybyddiaeth** ar y mater byd-eang a ddewiswyd.  Rhaid i’r dystiolaeth ategol ar gyfer y **Safbwynt Personol** gynnwys y canlynol:   * Barn a safbwyntiau gwahanol am fater byd-eang * Ffactorau gwleidyddol, economaidd, cymdeithasol, technolegol, cyfreithiol, amgylcheddol (PESTLE) perthnasol * Eich safbwyntiau eich hun ar y mater byd-eang   Rhaid i’r dystiolaeth ategol ar gyfer y gweithgaredd **Codi Ymwybyddiaeth** gynnwys y canlynol:   * Cynllun ar gyfer datrys y broblem o godi ymwybyddiaeth o’r mater byd-eang * Y canlyniad * Adolygiad o’ch perfformiad eich hun o ran dulliau meddwl creadigol, y broses o ddatrys y broblem a chanlyniad terfynol y gweithgaredd codi ymwybyddiaeth |

| **Awgrymiadau am yr hyn i’w gynnwys yn y rhaglen addysgu a dysgu** |
| --- |
| **Meddwl yn Feirniadol a Datrys Problemau**   * Nodi, ystyried a defnyddio amrywiaeth o ffeithiau, barn a safbwyntiau * Mynegi eich safbwyntiau eich hun ac ystyried safbwyntiau pobl eraill * Nodi, datblygu a dadansoddi dadleuon * Nodi gwybodaeth a ffactorau allweddol - achosion, newidiadau, canlyniadau, nodweddion tebyg a gwahaniaethau * Llunio barn a dod i gasgliadau * Ystyried y graddau y mae’r ffynonellau’n gredadwy – yn ddibynadwy, yn ddilys * Defnyddio technegau i ddatrys problemau a gwneud penderfyniadau * Nodi problemau ac ystyried penderfyniadau ac atebion posibl * Rhoi penderfyniadau ac atebion ar waith * Nodi, dadansoddi a defnyddio gwybodaeth a data i ddatrys problemau * Myfyrio ar brosesau datrys problemau a gwneud penderfyniadau a rhoi atebion ar waith   **Creadigedd ac Arloesi**   * Meddwl am syniadau newydd * Perchenogaeth dros eich syniadau eich hun a pharch at syniadau pobl eraill * Nodi a herio rhagdybiaethau * Defnyddio dychymyg a blaengaredd * Ystyried opsiynau - manteisio i'r eithaf ar gyfleoedd * Asesu a gwerthuso syniadau - defnyddio dadansoddiad SWOT i ddewis y syniad mwyaf ymarferol * Cyfuno a datblygu syniadau * Nodi, dewis a defnyddio atebion er mwyn bodloni gofynion newydd * Rhoi atebion ar waith * Myfyrio ar brosesau a deilliannau   **Yng nghyd-destun yr Her:**   * Y cysyniad o ddinasyddiaeth fyd-eang * Materion byd-eang - Amrywiaeth ddiwylliannol, Masnach Deg, Egni yn y dyfodol, Anghydraddoldeb, Byw mewn modd cynaliadwy, Argyfyngau naturiol a dynol, Maeth, Tlodi * Ffactorau perthnasol - gwleidyddol, economaidd, cymdeithasol, technolegol, cyfreithiol ac amgylcheddol (PESTLE) * Trin a thrafod - llunio cwestiynau ac ymateb i gwestiynau * Dulliau ar gyfer codi ymwybyddiaeth * Defnyddio technegau digidol |

**Asesu’r Her Dinasyddiaeth Fyd-eang**

|  |  |  |  |  |
| --- | --- | --- | --- | --- |
| **Canlyniadau Dysgu** | **Bandiau Perfformiad** | | | |
| **Band 1**  **1 - 3** | **Band 2**  **4 - 6** | **Band 3**  **7 - 9** | **Band 4**  **10 - 12** |
| **LO1**  Gallu defnyddio  **Meddwl yn Feirniadol a Datrys Problemau** | Safbwynt Personol cyfyngedig gan gynnwys eich barn, eich safbwyntiau a’ch dadleuon eich hun a rhai amgen. Ystyriaeth gyfyngedig o hygrededd ffynonellau. Technegau cyfyngedig o ran datrys problemau a gwneud penderfyniadau. Myfyrdod cyfyngedig ar y broses meddwl yn feirniadol a datrys problemau. | Safbwynt Personol sylfaenol gan gynnwys eich barn, eich safbwyntiau a’ch dadleuon eich hun a rhai amgen.  Ystyriaeth sylfaenol o hygrededd ffynonellau. Technegau sylfaenol o ran datrys problemau a gwneud penderfyniadau. Myfyrdod sylfaenol ar y broses meddwl yn feirniadol a datrys problemau. | Safbwynt Personol manwl gan gynnwys eich barn, eich safbwyntiau a’ch dadleuon eich hun a rhai amgen.  Ystyriaeth fanwl o hygrededd ffynonellau. Technegau effeithiol o ran datrys problemau a gwneud penderfyniadau. Myfyrdod manwl ar y broses meddwl yn feirniadol a datrys problemau. | Safbwynt Personol manwl, clir ac effeithiol gan gynnwys eich barn, eich safbwyntiau a'ch dadleuon eich hun a rhai amgen. Ystyriaeth fanwl ac effeithiol o hygrededd ffynonellau. Technegau effeithlon ac effeithiol o ran datrys problemau a gwneud penderfyniadau. Myfyrdod manwl a rhesymegol ar y broses meddwl yn feirniadol a datrys problemau. |
| **LO2**  Gallu defnyddio  **Creadigedd ac Arloesi** | Meddyliwyd am syniadau cyfyngedig o ran codi ymwybyddiaeth gan gynnwys ystyried cryfderau a gwendidau. Dewiswyd, datblygwyd a gweithredwyd syniad addas. Myfyrdod cyfyngedig ar y broses sy’n gysylltiedig â datblygu cysyniad newydd. | Meddyliwyd am syniadau sylfaenol o ran codi ymwybyddiaeth gan gynnwys ystyried cryfderau a gwendidau. Dewiswyd, datblygwyd a gweithredwyd syniad realistig. Myfyrdod sylfaenol ar y broses sy'n gysylltiedig â datblygu cysyniad newydd. | Meddyliwyd am syniadau priodol o ran codi ymwybyddiaeth gan gynnwys ystyried cryfderau a gwendidau. Dewiswyd, datblygwyd a gweithredwyd syniad priodol a dichonadwy. Myfyrdod manwl ar y broses sy’n gysylltiedig â datblygu cysyniad newydd. | Meddyliwyd am syniadau priodol a realistig o ran codi ymwybyddiaeth gan gynnwys ystyried cryfderau a gwendidau. Dewiswyd, datblygwyd a gweithredwyd syniad dichonadwy, realistig ac effeithiol. Gwerthusiad manwl a chytbwys o’r broses sy’n gysylltiedig â datblygu cysyniad newydd. |
| **LO3**  Deall y materion sy’n gysylltiedig â **Her Dinasyddiaeth Fyd-eang** | Dealltwriaeth gyfyngedig o’r mater byd-eang. Ystyriaeth gyfyngedig o ffactorau gwleidyddol, economaidd, cymdeithasol, technolegol, cyfreithiol ac amgylcheddol. Y deilliannau codi ymwybyddiaeth a luniwyd o ansawdd ac addasrwydd cyfyngedig. | Dealltwriaeth sylfaenol o’r mater byd-eang. Ystyriaeth sylfaenol o ffactorau gwleidyddol, economaidd, cymdeithasol, technolegol, cyfreithiol ac amgylcheddol. Y deilliannau codi ymwybyddiaeth a luniwyd o ansawdd ac addasrwydd digonol. | Dealltwriaeth fanwl o’r mater byd-eang. Ystyriaeth fanwl o ffactorau gwleidyddol, economaidd, cymdeithasol, technolegol, cyfreithiol ac amgylcheddol perthnasol. Y deilliannau codi ymwybyddiaeth a gynhyrchwyd yn briodol ac o ansawdd da. | Dealltwriaeth fanwl ac effeithiol o’r mater byd-eang. Ystyriaeth fanwl ac effeithiol o ffactorau gwleidyddol, economaidd, cymdeithasol, technolegol, cyfreithiol ac amgylcheddol perthnasol.  Y deilliannau codi ymwybyddiaeth a gynhyrchwyd yn briodol, yn effeithiol ac o ansawdd da. |